 **ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

**Κως, 14 Φεβρουαρίου 2017**

**Προς:** Μέσα Μαζικής Ενημέρωσης

 **ΔΕΛΤΙΟ ΤΥΠΟΥ**

ΗΛΙΑΣ ΣΙΦΑΚΗΣ : ‘’Ολική επαναφορά της Κω στη γερμανική τουριστική αγορά. Η Κως παρουσιάζει τη μεγαλύτερη αύξηση στις κρατήσεις μεταξύ όλων των τουριστικών προορισμών.’’

O Αντιδήμαρχος Τουρισμού κ.Ηλίας Σιφάκης, αναφερόμενος στα στοιχεία των κρατήσεων για την Κω στη γερμανική τουριστική αγορά, έκανε την ακόλουθη δήλωση:

‘’ Τα στοιχεία των κρατήσεων του Ιανουαρίου της πλατφόρμας Travel Tainment. , αποδεικνύεται ότι η Κως βρίσκεται μέσα στην πρώτη δεκάδα των τουριστικών προορισμών στη γερμανική αγορά .

H Kως παρουσιάζει τη μεγαλύτερη αύξηση σε σύγκριση με τα περυσινά στοιχεία μεταξύ όλων των ελληνικών τουριστικών προορισμών.

Για την Κω η αύξηση υπερβαίνει το 100% και ακολουθούν η Ρόδος με αύξηση 44% και το Ηράκλειο με αύξηση 36%.

Τα στοιχεία αυτά αποδεικνύουν ότι υπάρχει μια γραμμική εξέλιξη που επιβεβαιώνει ότι η Κως πραγματοποιεί μια άνευ προηγουμένου ολική επαναφορά ως τουριστικός προορισμός.

Υπενθυμίζω ότι και το Δεκέμβριο τα στοιχεία των κρατήσεων που συγκεντρώνει η TravelTainment, κατέγραφαν αυξητικές τάσεις για την Κω , ακόμα και σε ποσοστό 182%, σε σχέση με την προηγούμενη χρονιά.

Η προσπάθεια μας αποδίδει. Είναι μια προσπάθεια που κάναμε όλοι μαζί, ενωμένοι. Ο Δήμος, η Περιφέρεια, οι φορείς και οι επαγγελματίες του τουρισμού.

Κανείς δεν πρέπει να υπονομεύσει και να ακυρώσει αυτή την προσπάθεια, με μονομερείς, αυθαίτερες και ακραίες αποφάσεις.

Η Κως ήταν και θα παραμείνει τουριστικός προορισμός.’’

 **Γραφείο Τύπου Δήμου Κω**